Կարևոր է և խիստ արդիական Հայաստանում Միության ուսուցողական կենտրոն ստեղծելու նախաձեռնությունը, որը հավակնում է դառնալ հայ մասնագետների, մտավորականների երիտասարդական հաստատություն: Մեր երկրի ապագան կրթված ու հայրենասեր երիտասարդներին է։ Ժամանակին Ալեքսանդր Մանթաշյանի միջոցներով Ռուսաստանի և Եվրոպայի լավագույն ուսումնական հաստատություններում 200-ից ավելի հայ պատանիներ ու աղջիկներ են սովորել, որոնցից շատերը հետագայում դարձել են գիտության, մշակույթի, արվեստի և գրականության հայտնի գործիչներ: